Del A: Kortsvar

Sosiale medium brukast stadig meir og meir i vårt digitale samfunn. Det er ein plattform kor det er mogleg å fremje sine eigne meningar, kommunisere med kvarandre og mykje meir. Mykje av kommunikasjonen gjerast i form av skriftleg språk på sosiale medium, og det er grunnlaget for ein lita konflikt. Burde det vere akseptert å bruke sin eigen dialekt når man kommuniserer med kvarande på sosiale medium, eller burde alle bruke dei offisielle målformene nynorsk og bokmål?

Dialekt har vore ein stor del av vårt munnlege språkbruk, som følgje av dei store avstandane mellom folka i Noreg. Dersom man kommuniserer med ein annan person i kvardagen, så er det helt normalt og akseptert å bruke sin eigen dialekt. Derfor meiner eg at det burde være akseptert å uttrykkje seg gjennom sin eigen dialekt. Derimot så trur eg også at det kan vere formålstenleg å bruke dei offisielle målformene i bestemde situasjonar.

Eg trur det er ein fordel å bruke dei offisielle målformene dersom formålet er å få frem eit bodskap til for eksempel regjeringa. Å bruke bokmål eller nynorsk er i min meining meir formelt, og kan vere med på å byggje opp eit sterkare etos, noko som gjer eit større sannsyn for at bodskapet får medhald.

Kommunikasjon på sosiale medium kommer berre til å bli meir og meir vanleg. Eg meiner det burde vere akseptert å bruke dialektar, men ved noko tilfella så trur eg det er lurt å nytte seg av nynorsk og bokmål for å skape eit betre etos.

Oppgåve 3: Hugs overskrift her

Over 50 år kan virke som ei ævelengd for ungdommane i dagens samfunn, vi har ikkje ein gang levd i 20 år. Regelmessige fjernsynssendingar begynte ikkje i Norge før 1960, og det var langt i frå noko som kunne samanlikne seg med Netflix, Viaplay og reality-TV som er en normalitet hos ungdommane nå til dags. Færre og færre les litteratur på fritida si, og dersom dei gjer det, så er det hovudsakleg prega av fantasy, krim og kjærleik. Litteratur som er meir enn 50 år gammalt er for dei fleste ungdom berre ein del av norsk pensumet om norsk litteraturhistorie og genrar dei må lære på skulen. Er denne haldninga riktig? Finnast det viktige verdiar og lærdom, som til og med er relevante for ungdommane i vårt moderne samfunn?

Den litterære epoken modernisme er framleis høgt aktuell i vårt samfunn, sjølv om den var mest vanleg frå rundt 1890-1970 talet. Den høge aktualiteten kjem av at modernismen omhandla tema som angst, einsemd og framandkjensle som ble skapt av raske endringar i samfunnet og eit utvikla storbyliv. Angst er dessverre eit problem fleire ungdommar slit med i vårt samfunn, og det kan vere fleire årsaker. Framandkjensle som følgje av plutselege endringar i ditt kvardagslege liv kan vere ein årsak. Kanskje du begynner på ein ny skule utan nokon av dine vennar, kor du ikkje kjenner nokon av elevane. Du mister kontakten med vennane dine, og føler deg helt alene, noko som vidare skaper ein angst kjensle. Edvard Munch sitt dikt «Fortvilelse» frå 1893 skildrar kjensla om angst og framandkjensla veldig godt. «Himmelen ble plutseli blodi rø» etterfulgt av «til døden – over den blåsorte fjor og by lå blod av ildstunger» får veldig tydeleg frem framandkjensla, fordi noko ikkje er som vanleg. Vidare fører denne framandkjensla til at vennane går i frå hovudpersonen «Mine venner gikk», noko som i tur skapar angst «jeg stoigjen skjelvende av angest»

Rolf Jacobsen sitt dikt «Landskap med gravemaskiner» utgitt i 1954 i samlinga «Hemmelige liv» i 1954, og er også aktuelt for ungdommen i dag. Diktet får fram eit bodskap om at det er av betydning å ta hand om det som er viktig for deg. Dette får han fram gjennom verselinjene: «De spiser av skogene mine», «Seks gravemaskiner kom og spiste av skogene mine.». Vidare skildrar han korleis gravemaskinane omsynslaus øydeleggar det som betyr mykje for forteljaren. Gravemaskinane kan for eksempel symbolisere at ein annan ungdom prøver å ta frå deg noko du held kjært. Da må du kjempe for dine eigne rettskrav, slik at det du held kjært ikkje blir tatt frå deg, som hos forteljaren i «Landskap med gravemaskiner». Diktet får også fram temaet framandgjering, og er tydeleg modernistisk utan rim eller ei fast oppbygging.

Solidaritet og viljen til å hjelpe var viktige temaa i etterkrigstida si litteratur, og kjem tydeleg fram i Halldis Moren Vesaas sitt dikt «Tung tids tale» skrive i 1945, og utgitt i 1955 i diktsamlinga «I ein annan skog». «Det heiter ikkje: eg – no lenger. Heretter heiter det: vi.» får tydeleg fram solidariteten, og verselinjene «Det er mange ikring deg som frys, ver du eit bål, strål varme ifrå deg!» får fram bodskapen om at det er viktig å hjelpe kvarandre. Temaa og bodskapen er framleis høgt relevant blant ungdom i vårt samfunn. Det er mye mogleg at det er ein av dine vennar som er i same situasjon som eg personen i diktet «Fortvilelse». Han eller ho slit med framandkjensle og angst, kva velje du å gjere? Fortset du berre å gå framover og late som alt er normalt, eller stoppar du opp, går tilbake, og prøvar å hjelpe vennen eller veninna di? Dersom du vel det siste alternativet så blir ikkje berre vennskapen deira imellom mykje sterkare, men du kan i til og med ha redda eit liv.

Mange ungdom i vårt samfunn opplever eit stort prestasjonskrav. Det er eit stort press om å gjere det bra på skulen, kroppsleg press som skapast gjennom sosiale medium og kanskje føler man eit press om å levere gode prestasjonar innan idretten av sitt val. Desse krava kan gjere kvardagen til ungdommar mykje tyngre dersom man blir påverka av dei. Olav H. Hauge sitt dikt «Skeiserenn» frå diktsamlinga «Dropar i austavind» i 1966 skildrar eit bodskap med ein god løysning på problemet, du må gjere ditt beste, og ikkje fokusere på alle andre. Bodskapet kjem fram ved at han skildrar ein konkurransesituasjon. «Du veit du ikkje kan fylgja han, men du legg i veg» kan tyde at du ikkje har ein moglegheit til å for eksempel livsstilen til idolet ditt, men du prøver framleis. «Men han glid ifrå deg, glid ifrå deg, glid ifrå deg» Symboliserer at tankane dine om at du ikkje kan hold følgje blir realisert. «Det kjennest litt skamfullt med det same. til det kjem ein merkeleg ro yver deg,» dette vidare symboliserer at du føler deg nedfor fordi du ikkje klarer å følgje livsstilen til idolet ditt, og du får ein dårleg sjølvkjensle. Derimot så finn du ut at du ikkje kan følgje livsstilen, og velje å berre fokuserer dei sjølv. «Og du fell inn i di eigi taktog kappskrid med deg sjølv. meir kan ingen gjera.» når du velje å fokusere på deg sjølv og kva du kan gjere betre, så får du ein økt sjølvtillit.

Evna til å tilpasse seg er veldig viktig for ungdommen i vårt samfunn. Tidlegare i teksten ble det nemnt korleis «Fortvilelse» av Edvard Munch skildrar korleis rask forandring gjer ei moglegheit for framandkjensle hos ungdom. I diktet «Midt i byen» av Rudolf Nilsen utgitt i «Hverdagen» i 1929, kjem bodskapet om kvifor tilpassing er viktig. «Lenge, altfor lenge var mitt hjerte uten sang. Men nu bor jeg midt i byen som jeg gjorde før engang, og mitt hjerte svinger frydefullt ved posthusklokkens klang!» Dersom man evna å tilpasse seg så kan man snu noko som i utgangspunktet ser negativt ut til noko positivt. I beste fall kan det man ein gong hata bli til noko man elskar, slik Rudolf Nilsen skildrar i sitt dikt «Godt for mennesket å kjenne at han ikke er forlatt.» Han snur kjensla om at støyen frå bilar og trikkar er noko irriterande, til en kjensle om at han ikkje er alene.

Netflix, Viaplay, sosiale medium og reality-TV er berre nokon av fleire eksemplar på kvifor ungdom i samfunnet vårt berre las litteratur eldre enn 50 år gjennom norskpensumet på skulen, og ikkje på fritida. Det er veldig tydeleg at sjølv litteratur som er eldre enn 50 år, framleis har veldig mange verdiar og mykje lærdom som er aktuelt for ungdom som lev på 2000-talet.

Kjelda:

Edvard Munch: "Fortvilelse" (1893)

Rudolf Nilsen: "Midt i byen", frå "Hverdagen" (1929)

Inger Hagerup: "Atten år", frå "Strofe med vinden" (1958)

Halldis Moren Vesaas: "Tung tids tale", frå "I ein annan skog" (1955)

Rolf Jacobsen: "Landskap med gravemaskiner", frå "Hemmelig liv" (1954)

Olav H. Hauge: "Skeiserenn", frå "Droper i austavind" (1966)

Hagen B. Eirik (5. mars 2019) «Norges litteraturhistorie», Henta 22.04.20 frå: <https://snl.no/Norges_litteraturhistorie>

Skei H. Hans (25. juni 2019) «Modernisme - litteratur», Henta 22.04.20 frå: <https://snl.no/modernisme_-_litteratur>