Kjære Boris Johnson

Hei, jeg er en norsk student som nylig har fått et innblikk i omfanget av kristen forfølgelse fra et religionskurs på skolen. Jeg så julehilsenen din og kjente en god varme bre seg utover kroppen min da du sendte gode tanker til forfulgte kristne. Forfølgelsen av kristne går nemlig under radaren hos store deler av befolkningen i den vestlige verdenen. I en undersøkelse vi hadde på starten av religionskurset vårt fikk vi et spørsmål «Er det mange forfulgte kristne i verden i dag?»

Sankt Stefanus var den første kristne som måtte dø for sin tro, men selv i dagens moderne samfunn er det dessverre mange som lider den samme skjebnen. Hele 80% av alle religiøse troende som blir forfulgt er kristne, og ifølge opendoors så tilsvarer dette 245 millioner mennesker per dags dato. Videre så kommer de med statistikk som sier at 4136 kristne ble drept på grunnlag av sin tro i 2019. Tall fra World Watch List tilsvarer at forfølgelsen av kristne har økt hvert år fra 2006. Philip Mounstephen som er biskopen av Truro, har skrevet en omfattende rapport på forfølgelsen av kristne. Her påpeker han at forfølgelsen nesten har nådd den internasjonale definisjonen på folkemord i henhold til FN sin definisjon. Det er mange årsaker som ligger til grunn for dette omfattende problemet og dets utvikling til nesten folkemord status.

Autoritære stater setter flere og flere begrensninger for kristne troende i den moderne verden. Dette er i sammenheng med at teknologien gjør det mulig for statene å overvåke og kontrollere hva innbyggerne gjør til enhver tid. Kina er et land som er eksperter på å utnytte denne teknologien til å få full kontroll over sine borgere. Nettressurser som Facebook, Google og Twitter er utilgjengelig for en alminnelig borger, samtidig som de også har full oversikt over hva du søker på.

Lover om regulering av religionsutøvelse trådte i kraft i Kina den 1. februar 2018. Barn og ungdom får ikke lengre lov til å delta i religiøs undervisning, barnehager og søndagsskoler er stengt, samt at kristne sommerleirer er forbudt. Som et resultat av overvåkingen, så er uttrykking av misnøye om staten nærmest umulig for de kristne troende uten å bli hardt straffet. Det har blitt gjennomført omfattende omskoleringsleire, mest kjent i Xinjiiang-provinsen. Dette er i henhold til et offentlig dokument hvor det står: «Aktiv veiledning skal gis for å påse at religioner tilpasses det sosialistiske samfunnet og tjener kommunistpartiet» Flere tidligere innsatte sier at omskolingsleirene er som fengsler. 6000 kristne i Xinjiiang-provinsen har blitt sendt til slike leire, og har ikke blitt sett siden. Autoritære stater er bare en av bidragsyterne til det store problemet.

Ultranasjonalisme hvor kristne blir sett på som «fremmede» er i frammarsj i flere land, og India er et veldig godt eksempel. Flere deler av lovverket i India formes nå for å utøve en ultra-nasjonalistisk agenda. Denne agendaen har spesielt røtter i at regjeringen fremhever den ekstremt nasjonalistiske tankegangen som innebærer at man bare er en inder hvis man er hindu. Denne nasjonalismen fører til at radikale hinduer går til angrep på kirkeledere og sivile. Angrepene blir sjeldent straffet av offentlige myndigheter, noe som er en indirekte oppfordring til å gjennomføre dem. De siste årene har 12 500 kristne og rundt 100 kirker blitt angrepet. … mer enn ti er drept. Dette er nok informasjon som kan virke overraskende på mange med et utenfra perspektiv på hinduismen, fordi den ofte oppfattes som veldig fredelig.

Trenden man ser med mange av landene med sharia (Lover basert på koranen) er at det er nærmest ingen sekularisering, mens antall kristne troende synker. I f.eks. Irak så har antall kristne falt fra 1.5 millioner til 500,000 siden 2003 (artikkel publisert i 2018). Av de 10 landene som topper listen til opendoors på kristelig forfølgelse, så har 8 av dem undertrykkelse fra Islam som en av hovedårsakene til forfølgelsen, og 5 av disse landene har sharia. Dette kan ha røtter i at ifølge lærerdimensjonen til Islam så er koranen den ene hellige sannheten. Dette gir naturlig opphav til fiendtlighet ovenfor andre religiøse retninger, spesielt hos landene som har sharia. Hvordan skal man løse et så stort problem?

For å svare på dette spørsmålet må vi tilbake til spørsmålet jeg og min klasse fikk på starten av skoleåret «Er det mange forfulgte kristne i verden i dag?» Naturligvis så svarte hele klassen nei til dette spørsmålet, men hvorfor var det en så stor selvfølge for hos? Svaret er rett og slett at vi ikke visste om problemet i det hele tatt. Gjennom skolen lærer vi hele tiden å respektere andre religioner og forferdelighetene Jesus ble utsatt for. I media får vi ofte høre snakk om rasisme og rasistiske handlinger, spesielt hvis det angår fotballstjerner. En kamp mellom England og Bulgaria i oktober 2019 ble stoppet grunnet rasistiske tilrop fra tribunen, saken ble kjapt publisert i alle de kjente norske avisene. Derimot når 14 kristne inkludert barn ned til 12 års alderen ble slaktet i en gudstjeneste i Burkina Faso den 2. desember 2020, så var det bare en kjent norsk avis som rapporterte hendelsen.

Som vi alle vet så er det første steget for å løse et problem er å erkjenne dets eksistens. Det er en stor mangel på opplysning om kristen forfølgelse i dagens medier. Uten opplysning om problemet så vil det heller ikke bli noen løsning.

Kilder:

Foreign and commonwealth office (8. july 2019) *Persecution of christians review: Foeign and secretary´s speech following the final report*. Lastet ned 13. Januar 2020 fra:<https://www.gov.uk/government/speeches/persecution-of-christians-review-foreign-secretarys-speech-following-the-final-report>

Christianpersecutionreview *Bishopå of Truros independent review for the foreign secretary of FCo support for persecuted christians.* Lastet ned 13. Januar 2020 fra: <https://christianpersecutionreview.org.uk/report/>

Ibrahim, R (November 10. 2019) *«To many to count»: The global persecution of christians.* Lastet ned 19. Januar 2020 fra:<https://www.gatestoneinstitute.org/15147/christians-global-persecution>

Seim, TK (15. Februar 2019) *Stefanus* Lastet ned 9. Januar 2020 fra: <https://snl.no/Stefanus>

Opendoors (2019) *Dypere og bredere* Lastet ned 13. Januar 2020 fra: <https://www.opendoors.no/forfoelgelse-2019/trender>

AFP (8. Juli 2018) *Middle easts christians are dwindling down despite deep roots* Lastet ned 16. Januar 2020 fra: <https://www.timesofisrael.com/middle-easts-christians-are-dwindling-despite-deep-roots/>