Konflikten i Kosovo



Her kan du se et kart over det gamle Jugoslavia, og alle landene som var med i det gamle Jugoslavia er markert i rødt. Kosovo ligger sør i det gamle Jugoslavia med Serbia rett nord for seg. Konflikten går kort ut på at Serbia vil at Kosovo skal tilhøre Serbia. Dette var tilfellet helt frem til 1999 da Serbia måtte utøve en tilbaketrekning fra Kosovo, oppfulgt av uavhengighetserklæringen til Kosovo den 17. februar 2008. Problemstillingen i dag er at det fremdeles er spente forhold mellom Serbia og Kosovo. Dette er fordi det etniske flertallet i Kosovo består av kosovoalbanere, men det er også etnisk serbere som bor der. Serberne ønsker fremdeles at Kosovo skal være en del av Serbia, men kosovoalbanerne ønsker at Kosovo fremdeles skal være en selvstendig stat. Konflikten handler dermed om kontroll over landområder og om de etniske motsetningene mellom serbere og kosovoalbanere. (FN-Sambandet)

innhold

I denne fagartikkel så skal jeg ta for meg disse teamene:

* Historie om hvordan det oppstod et anspent forhold mellom albanere og serbere fra helt tilbake til middelalderen.
* Hvorfor det utbrøt en full væpnet konflikt
* Utkjemping av striden
* NATO sin rolle i konflikten
* Krigens konsekvenser
* Var et fredelig alternativ en mulighet? Fredsforhandlinger mellom Serbia og Kosovo etter konflikten

Kort om Kosovo konflikten

* Har røtter helt tilbake til middelalderen
* Mellom statlig krig mellom Serbia og Kosovo, Kosovo fikk støtte av NATO i kampen mot Serbia. Kosovo og NATO i opposisjon mot Serbia
* Væpnet konflikt, som medførte store konsekvenser for sivilbefolkningen i form av flukt og drap
* Kosovo ønsket å bli en uavhengig republikk
* Det Ble forsøkt å stoppe konflikten med fredelige løsninger, men Serbia gikk ikke med på kompromissene som NATO satte
* Kampene foregikk mellom UCK-geriljaen og den Serbisk-dominerte sentralmakten i det resterende Jugoslavia



Konflikten fikk store konsekvenser for sivilbefolkningen. Her kan man se etniske albanere i en flyktningleir. Kilde FN-sambandet/konflikter/Kosovo

Historie

For å finne opphavet til at Serbia har et sterkt ønske om å styre over Kosovo så må vi helt tilbake til middelalderen. Kosovo en del av det serbiske riket, frem til serberne ble beseiret av det osmanske riket i 1389 i slaget på Kosovosletta. Det osmanske riket var muslimsk. Serberne, som var ortodokse kristne, rømte fra Kosovo fordi de ikke ville være under osmansk styre. Albanerne prøvde å gjøre motstand mot det osmanske riket på 1400-tallet, men motstanden brøt sammen etter at lederen deres, Georg Skanderbeg, døde i 1468. Kosovo var en del av det osmanske riket helt til Balkankrigen brøt ut i 1912. Det var Serbia, Hellas og Bulgaria som gikk til krig mot det osmanske riket, og gikk seirende ut. Serberne var kjappe med å ta kontroll over Kosovo like etter seieren, fordi de mente Kosovo fremdeles var en del av Serbia, som i middelalderen. Serberne så på erobringen av Kosovo som en frigjøring. Albanerne var derimot ikke fornøyd med situasjonen og mente at det var en okkupasjon. Flere landsbyer ble brent og ødelagt av serbiske styrker samtidig som sivile ble drevet på flukt. Forholdet mellom albanerne og serberne ble bare verre og verre.

Kosovo ble senere okkupert av Østerrike-Ungarn i 1914, men ble tatt tilbake av serberne i 1918. Som følge av serbernes overtakelse av Kosovo, så ble Kosovo en del av Jugoslavia etter første verdenskrig. Problemet var at selv om størsteparten av befolkningen i Kosovo bestod av albanere, så ble ikke albanerne anerkjent som en nasjonal minoritet i Jugoslavia. Albanerne følte seg tydelig undertrykt av de serbiske myndighetene, og forholdet mellom de to partene var anspent. Først i 1946 ble provinsen Kosovo opprettet for å ta hensyn til den albanske «minoriteten». Prosentandelen av albanere i Kosovo økte etter 2. verdenskrig, og i 1990 utgjorde de rundt 90% av befolkningen. Albanerne krevde full republikkstatus, og i 1980-årene så var det store demonstrasjoner mot det serbiske styre over Kosovo. Dette endte senere med en full væpnet konflikt i 1990-årene. (Wikipedia/Kosovo, SNL/Kosovo)

# Hvorfor brøt det ut en full væpnet konflikt?

En av hovedårsakene til at konflikten utviklet seg til en væpnet konflikt var døden til den Jugoslaviske lederen Josip Tito sin død i 1980. Tito var en sterk statsleder som holdt Jugoslavia sammen. Etter døden hans ble landene i Jugoslavia rammet av en stor økonomisk krise i 1981. Skylden ble i hovedsak lagt på etniske grupper, og serberne skyldte naturligvis på albanerne fordi misnøyen mellom de to etniske gruppene var stor. Nasjonalismen, altså kjærligheten for sitt eget land, økte betraktelig for serberne, og albanerne hadde et sterkt ønske om at Kosovo skulle bli en egen republikk.

Albanske demonstrasjoner på 1980-tallet fremmet ønske deres om å få opprettet republikken Kosovo. Som en reaksjon på demonstrasjonene så ble mange tusen albanere fengslet av den Jugoslaviske sentralmakten. Den serbiske sivilbefolkningen ble samtidig også rammet av albanernes demonstrasjoner og mange ble utsatt for vold og trakassering. Mange av serberne forlot derfor Kosovo. Dette ville ikke styret i Jugoslavia ha noe av, og det ble utført ordninger som ga serberne økonomiske fordeler. Dette innebar blant annet å opprette fabrikker som hadde serbiske ansatte. Disse ordningene ble utført for å beholde den serbiske befolkning i Kosovo. Ordningene skapte stor misnøye blant albanerne, og avstandene mellom serberne og albanerne ble større.

Da Tito døde så oppstod det mye makt om kampen. Det mest utbredte virkemiddelet i kampen om makten var nasjonalisme. Den nasjonalistiske retorikken var spesielt utbredt i Serbia. Slobodan Milosevic ble president i Serbia i 1989, og nasjonalismen i Serbia var større enn noen gang før. Historien fra 1389 var spesielt viktig i den Serbiske nasjonalismen. Da det osmanske riket nedkjempet serberne i 1389, så var mesteparten av serberne nødt til å flykte fra området. Dette førte til at albanerne var majoriteten av befolkningen i Kosovo. Derfor har utviklingen av nasjonalismen i Serbia ført til at serberne ser på albanerne som utlendinger som ikke har en tilhørighet i Kosovo. Dette har utviklet seg til at en eventuell løsrivelse av Kosovo fra Serbia ble sett på helt forskjellig mellom kosovoalbanere og serberne. Serberne opplever det som et angrep mot deres egen nasjon, mens kosovoalbanere mener det er kampen deres for frihet og uavhengighet fra Serbia.

Disse nasjonalistiske tankene fra begge partene og det anspente forholdet mellom dem førte til at det utbrøt en full væpnet konflikt mellom de to partene. (FN-Sambandet/konflikter/Kosovo, Wikipedia/Kosovo, SNL/Kosovo, UCDP)

Utkjemping av striden

Striden foregikk mellom UCK-geriljaen (UCK er en albansk forkortelse oversatt til Kosovo sin frigjøringsstyrke) og den serbisk-dominerte sentralmakten i den resterende delen av Jugoslavia. UCK-geriljaen bestod av albanske nasjonalister som kjempet for Kosovo sin uavhengighet fra Serbia.

Konflikten eskalerte i 1998 to år etter at UCK-geriljaen hadde bombet serbiske flyktningeleirer og angrepet politimenn. Disse angrepene fra UCK-geriljaen førte til at mange serbere døde, og i 1998 ble serbiske styrker satt in i Kosovo for å ødelegge opptøyene til UCK-geriljaen. Den væpnede striden gikk også hardt utover sivilbefolkningen selv om striden i hovedsak var mellom den serbisk-dominerte sentralmakten og UCK-geriljaen. Det ble begått massakre mot sivilbefolkning spesielt av de serbiske styrkene mot den albanske befolkningen, og det er i etterkant funnet albanske massegraver. Det var stor mangel på politistyrker i Kosovo. Dette gjorde slik at hevnlystne kosovoalbanere også begikk overgrep mot serberne. Konflikten eskalerte enda mer, og den ble en stor utfordring og stoppe den på grunn av vold og overgrep utført av de to partene mot sivilbefolkningen. Løsning på konflikten ved hjelp av fredelige alternativer virket derfor mer og mer usannsynlig. (FN-Sambandet/konflikter/Kosovo, Wikipedia/Kosovokrigen, UCDP)

NATO sin rolle i konflikten

NATO prøvde flere ganger å forhandle fram fredelige løsninger mellom de to partene. Et forsøk på fredsavtaler var Rambouillet-forhandlingene. Forhandlingene gikk ut på at Kosovo igjen skulle være en autonom provins, men være en del av Serbia. UCK-geriljaen godtok forhandlings-kravene, men det gjorde ikke Serbia. Grunnen til at Serbia ikke godtok kravene var at Kosovo skulle være under NATO-administrasjon, noe som innebar at NATO skulle ha 30 000 soldater i Kosovo. Dette var NATO sitt ultimatum og siste forsøk på fredsforhandlinger mellom de to partene.

Resultatet av at NATO ikke godtok avtalen endte med at NATO-landene erklærte krig mot Serbia i 1999. NATO gikk til luftangrep, og målene var serbiske militærinstallasjoner i både Serbia og Kosovo, samt sivile mål som skole, sykehus og strømnett. Disse målene ble bombet for å få serberne til å vende seg mot Milosevic. Målet med bombingen var å tvinge Serbia til å kapitulere og gå med på kompromissene fra Rambouillet-forhandlingene. Serberne nektet å kapitulere i starten. De valgte å ikke kjempe tilbake mot angrepene fra NATO-landene, men valgte istedenfor å styrke offensiven mot kosovoalbanerne.

Det varte ikke lenge før serberne måtte kapitulere. De ble nødt til å trekke alle militære styrker vekk fra Kosovo. Det ble satt inn fredsbevarende styrker i Kosovo fra NATO (KFOR-styrken), og FN fikk ansvaret for det administrative i regionen.

Krigens konsekvenser

Krigen hadde massive konsekvenser for sivilbefolkningen og militære styrker. Mange sivile og militære styrker ble drept, og mange sivile ble drevet på flukt. I alt så ble ca. 2800 soldater fra UCK-geriljaen og serbiske soldater til sammen ifølge UCDP (Uppsala conflict database). Konflikten gikk verst utover de sivile hvor i alt 5766-10766 sivile ble drept fra både Kosovo og Serbia sin side til sammen, tallene er hentet fra UCDP, men de er noe uklare. Ikke bare ble

sivile drept, men hele 800 000 tusen kosovoalbanere ble tvangsflyttet og 230 000 tusen kosovoserbere og andre ikke albanske sivile ble utvist. (UCDP, Wikipedia/Kosovokrigen)

**Kosovo sin uavhengighet**

Ni år etter at krigen tok slutt, så erklærte Kosovo seg som en uavhengig republikk i 2008. Serberne og styringsmaktene i Beograd reagerte kraftig på Kosovo sin uavhengighetserklæring. De mente at det var et brudd på folkeretten, og det ble demonstrert mye mot uavhengigheten av serberne. FN sin domstol vurderte om Kosovo sin uavhengighetserklæring var i overensstemmelse med folkeretten, og i 2010 kom de fram til at det ikke var et brudd på folkeretten. Mange land var klare på å anerkjenne Kosovo som en uavhengig stat blant annet Norge, Frankrike og Storbritannia. Derimot så var det mange land med etniske motsetninger som valgte å ikke anerkjenne Kosovo som en egen stat. Årsaken til dette er at de var redde for at det som skjedde i Kosovo kunne skje i sine egne land der forholdet mellom etniske grupper var anspent. Russland var også et av landene som ikke anerkjente Kosovo som en uavhengig nasjon. Dette skulle vise seg å få konsekvenser for Kosovo.

Russland har veto rett i FN sitt sikkerhetsråd. Dette medfører problemer for Kosovo, fordi det er vanskelig for dem å bli medlem av FN, selv om 111 land hadde anerkjente Kosovo sin uavhengighet i mars 2017. (FN-Sambandet/Kosovo/Konflikter, Wikipedia/Kosovo, SNL/Kosovo)

# **Var et fredelig alternativ en mulighet? Fredsforhandlinger mellom Serbia og Kosovo etter konflikten**

Jeg tror ikke det ville vært mulig med noen fredelig løsning på konflikten. Derfor var NATO sin bombeintervensjon nødvendig for at Serberne skulle akseptere NATO sin løsning. Dette er fordi nasjonalismen i Serbia var ekstremt stor rundt 1999, og å akseptere NATO sine kompromisser var vanskelig for Serbia. Det er fordi det ville medført at Kosovo havnet under NATO sin kontroll, selv om Kosovo fremdeles hadde vært en del av Serbia. Serberne ville ha styring over Kosovo og kosovoalbanerne, dette ville ikke vært aktuelt for UCK-geriljaen. Ønskene til de to partene var umulige å tilfredsstille med et kompromiss. Derfor tror jeg ikke at fredsavtaler ville fungert uten NATO sin intervensjon i form av bombing, og dermed tilbaketrekningen av serbiske styrker.

I 2011 startet Kosovo og Serbia fredelige samtaler for første gang etter konflikten. De fredelige samtalene endte med at de ble enige om grensereguleringer mellom de to statene. Videre så kom de i 2013 fram til at serberne nord i Kosovo skulle få en stor grad av selvstyre, og at de ikke skulle sabotere hverandres forsøk på å bli medlem av EU. Forholdet mellom kosovoalbanere og serbere er fremdeles anspent, men det er fred mellom de to landene. FN sine fredsbevarende styrker, og NATO styrken er fremdeles i Kosovo. (FN-Sambandet/konfliker/Kosovo)

Kildeliste:

Wikipedia. Kosovo: <https://no.wikipedia.org/wiki/Kosovo> Hentet: 03.03.2018

Wikipedia. Kosovokrigen: <https://no.wikipedia.org/wiki/Kosovokrigen> Hentet: 0.3.03.2018

Endresen Cecilie, Kosovos historie: <https://snl.no/Kosovos_historie> Hentet: 04.03.2018

FN-Sambandet, Konflikter/Kosovo: <https://www.fn.no/Konflikter/Europa/Kosovo> Hentet: Hentet 03.03.2018

UCDP, Serbia (Yugoslavia):Kosovo: <http://ucdp.uu.se/#conflict/412> Hentet: 02.03.2018

Frihetskamp.net, NATO bomber Jugoslavia: <https://www.frihetskamp.net/nato-bomber-jugoslavia/> Hentet: 04.04.2018

Wikipedia. Skanderbeg: <https://en.wikipedia.org/wiki/Skanderbeg> Hentet: 02.03.2018