Blø For Drakta

Novella «Blø For Drakta» er skrevet av forfatteren Arne Svingen. Novella ble gitt ut i novellesamlingen «Kampklar», og er utgitt av forlaget Cappelen Damm i 2014.

Det er veldig tydelig at fortellinga er en novelle. Dette er fordi teksten handler om få personer altså jeg personen Stig. Fotballkampen er den eneste handlingen i teksten, og novella foregår over et kort tidsrom.

Novella handler om jeg personen som heter Stig. Stig har nettopp scoret selvmål og får mye hat fra keeperen sin. Etter pausen går det ikke noe bedre. Stig beskriver situasjonen slik «Leddene mine er festet med strikk. Musklene er våt sement. Jeg har en vaskemaskin i magen.» Uforventet så begynner Stig å drible helt fra forsvar. På slutten av raidet sitt gjennom motstanderlaget så krasjer han med stolpa, men har scorer mål.

Stig er en gutt og sannsynligvis i tenårene. Stig er hovedpersonen i teksten, og vi får vite novella gjennom hans synspunkt. Stig spiller forsvar på banen og er en utespiller. I starten av novella så er selvtilliten hans veldig lav, og han har stor skyldfølelse for selvmålet sitt. Dette er veldig tydelig gjennom tankegangen hans, og han sier blant annet at han fortjener å bli kalt en pikk. Derimot så er det store kontraster i Stig fra begynnelsen av novella til slutten. I slutten av teksten så er Stig både stolt og selvsikker etter raidet sitt, og det er en tydelig kontrast fra begynnelsen. Stig er derfor en dynamisk person.

Tobias er på samme alder som Stig. Han er høy, har lange armer og en utrolig god spille forståelse. Tobias er slem, aggressiv og sint. Han er ikke redd for å legge skjul på følelsene sine og får Stig til å føle seg som en taper. Tobias forandrer seg også gjennom novella. Etter at Stig har scoret mål så er han hyggelig, snill og stolt over lagkameraten sin. Tobias legger ikke skjul på dette og applauderer Stig personlig. Derfor er også Tobias en dynamisk person.

Det er in media res fordi teksten starter midt i fotballkampen som er handlingen i novella. Novella starter med at spenninga er høy fordi Stig akkurat har scoret selvmål. Deretter synker spenninga i løpet av pausen. Spenningskurven stiger brått da Stig begynner å drible fra forsvaret sitt, og raidet hans er klimakset i novella. Vendepunktet er da Stig krasjer med stolpa og han selv ikke vet om det ble mål. Novella slutter med at Stig ser opp på den blåe himmelen, dette er et symbol på indre ro i kroppen hans. Derfor slutter novella rolig. Det er en lukket slutt fordi teksten ender med at Stig konkluderer med at han aldri skal spille fotball igjen.

Novella har en personal synsvinkel og en personal forteller. Det er fordi Stig både er fortelleren og hovedpersonen i novella. Bruken av «jeg» gjennom novella tyder også på at novella er personal. Den personale vinklingen på novella gjør at vi får et godt innblikk i tankegangen og følelsene til Stig. Tankene og følelsene til stig er viktig for å få fram budskapet og temaet i teksten. Derfor har forfatteren valgt en personal vinkling.

Språket i teksten er ikke formelt og det inneholder mye slang. Dette er fordi novella henvender seg til tenåringer og tenåringer er målgruppen til teksten. Novella skal være så likt som et tenåringsmiljø som mulig. Dette kommer tydelig frem gjennom fortellermåtene som blir brukt, replikkene Tobias bruker mot Stig er et eksempel «Du gjø´kke sånn, vettø!» Her er det tydelig preg av slang og språket er ikke formelt.

Det blir brukt flere virkemidler i novella. Det blir brukt symboler f.eks. at den blår himmelen er et symbol for indre ro. Det blir brukt kontraster i teksten fordi det er en tydelig kontrast i selvfølelsen til Stig etter han har scoret selvmål og etter at han har scoret mål. Det blir brukt flere fortellermåter. Det blir brukt flere replikker gjennom teksten for å få fram situasjonen mellom Stig og Tobias. Skildringer blir mye brukt for å få fram følelsene og tankene til stig gjennom novella. Fordi novella er personal så blir det også brukt mange tankereferater f.eks. «Ingen kommer til å gripe inn om Tobias lager mos av beina mine. Jeg har ingen venner her inne»

Temaet i novella er selvfølelse. Selvfølelsen til Stig kommer veldig tydelig fram gjennom teksten. Når stig har lav selvtillit så spiller han dårlig og er veldig usikker på seg selv. Derimot så blir Stig mye bedre når han har god selvtillit. Han spiller bedre og har en mye mer positiv og målrettet tankegang. Dette kommer tydelig frem fordi det er en personal forteller altså Stig.

Budskapet i teksten er at du kan klare det du ønsker hvis du er målrettet og har troa på deg selv. Dette kommer tydelig frem gjennom Stig. Han klarer å snu selvfølelsen sin i løpet av kampen. Han går fra å ha et dårlig selvbilde til å ha troa på seg selv. Derfor får han til det han ønsker som er å score mål. Dette viser til at uansett hvor forferdelig noe går så kan man snu det til noe bedre.

Novella er moderne. Dette er fordi budskapet og temaet i teksten alltid vil være aktuelt uavhengig av tidsperiode. Troa på seg selv er nødvendig for at vi skal få til det vi ønsker her i livet. Uten den så blir vi usikre på oss selv og ute av stand til å ta selvstendige avgjørelser. Temaet og budskapet er derfor allmenngyldig fordi det viktig for alle og enhver.