Oppgave 2

«Sjur Gabriel» er en naturalistisk roman skrevet av Amalie Skram, og utgitt i 1887. Utdraget handler om en fattig bondefamilie som bor på Hellen litt nord for Bergen.

Utdraget beskriver veldig godt de tidstypiske trekkene for naturalistiske tekster som f.eks. fattigdom, determinisme, «fattigspråk» og kjønnsroller. Temaet i utdraget av romanen er fattigdom. Dette kommer tydelig frem ved skildringen «Gården han eide, var så ussel å se til at den mest lignet en utmark, og huset han bodde i ikke større enn en plasshytte». Romanen er sterkt preget av determinisme. Sønnen til Sjur Gabriel på mellom ni og ti år må være med faren på fisketur, noe som tyder på at han ikke får skolegang. Uten skolegang er det vanskelig å komme seg ut av den fattigdommen man er født inn i.

Språket i romanen er preget av «fattigspråk» altså dialekter og sosiolekter. Hovedpersonen Sjur Gabriel sier blant annet «Dan eine æ ein tøsk», noe som står i kontrast til realismen hvor det ville blitt brukt et mer nøkternt språk. Beskriver undertrykkende kjønnsroller og nød «Oline lå på barselseng omtrent en gang om året». Kona måtte føde mange barn for å sikre at noen kunne overleve, og dermed hjelpe til på gården. Romanen er opptatt av å veldig detaljert skildre de forferdelige forholdene, «Bade i kloakken» ifølge Ibsen f.eks. «Gården het Hellemyren, og det navn var det mening i. Stenknauser og myrmark var det alt sammen med de svarte».

Amalie Skram har skrevet en typisk naturalistisk roman, med tydelige kjennetegn som determinisme, fattigdom, dialekter og sosiolekter og kjønnsroller. Disse reflekteres tydelig med skildringer av blant annet miljøet og livssituasjonen til bondefamilien.