Oppgave 1

Dikt som beskriver fedrelandet vårt, har lenge vært sentralt i den norske litteraturen. Enten det diktes om den fantastisk flotte naturen vi omgis av, eller den mer mørke og kjølige delen av et industrialisert bysamfunn. De to diktene «Gamle Norig» og «Fedreland» er to gode representanter for denne store kontrasten.

Begge diktene handler konkret om fedrelandet vårt, men forskjellene i hvordan det beskrives er store. Ivar Aasen sitt dikt «Gamle Norig» ble utgitt i diktsamlingen «Symra» i 1875. Diktet skildrer det flotte fedrelandet vårt med mange plussord som «Skiner» og storslåtte naturlandskap «Det er Vikar og Votn og Øyar». På den andre siden har vi Rudolf Nilsen sitt dikt «Fedrelandet» utgitt i diktsamlingen «På Stengrunn» i 1925. Til kontrast fra Ivar Aasen sitt dikt så skildrer Rolf Jacobsen landet vårt med mange minusord som «Skorstensrøk» og «Gatestøv», samt et trist og hardt bysamfunn «trange sprekk imellem grå kaserner». Hva kommer disse forskjellene av?

Ivar Aasen vokste opp på en gård langt fra bysamfunnet på starten av 1800-tallet, og reiste senere landet rundt for å forske på språket. Derimot så vokste Rolf Jacobsen opp i Oslo på starten av 1900-tallet hvor han var tett innpå arbeiderklassesamfunnet. Resultatet av dette er nok de store forskjellene i deres skildringer av fedrelandet. Ivar Aasen hadde et sterkt romantisk preg på diktningen sin med sine storslåtte beskrivelser av natur og landskap. Rudolf Nilsen hadde derimot et mer modernistisk preg på sin diktning. Reflekteres ved at han prøver å utvide vår forståelse av samfunnet til å ikke bare handle om den flotte naturen, men også om det harde arbeiderlivet i et industrialisert samfunn. Dette kommer tydelig frem i starten av diktet: «Åja, vi også elsker dette landet med sot og skorstensrøk og gatestøv» Her får han fram en assosiasjon til nasjonalsangen vår, samtidig som han med en gang ødelegger de nasjonalistiske framstillingene i den.

Både Ivar Aasen og Rolf Jacobsen bruker en rekke virkemidler for å fremme sin egen framstilling av fedrelandet vårt. Begge diktene har en ganske tradisjonell oppbygning med god rytme. I den første strofen i diktet «Gamle Norig» så har verselinje 1 og 3 samt 2 og 4 like mange stavelser. Videre så har den siste verselinjen i strofe 1 like mange stavelser som den første i strofe 2. Mønsteret for faste stavelser finnes også i diktet «Fedrelandet», hvor annenhver verselinje har henholdsvis 11 og 10 stavelser På denne måten skapes det en veldig harmonisk følelse samt en fast rytme i begge diktene. Enderim blir også hyppig brukt i begge diktene f.eks. «Løv» og «gatestøv» i diktet «Fedrelandet», og «Grendom» og «endom» i «Gamle Norig». Rimene bidrar også til å fastsette en god rytme i begge diktene.

Der Rudolf Nilsen bruker mange kontraster i sitt dikt, så velger Ivar Aasen å bruke skildringer som utfyller hverandre. I diktet til Rudolf Nilsen så setter han det triste bylivet opp mot flotte naturbeskrivelser. Skildringer om bylivet som f.eks: «Den trange sprekk immelem grå kaserner», blir senere til lengselen om den flotte naturen: «en li med vind og sus og sang i løv,». Denne kontrasten får frem klasseforskjellene som Nilsen var opptatt av å beskrive. Derimot velger heller Ivar Aasen å utfylle storslåtte skildringer med enda flere storslåtte skildringer, f.eks: «Der er Hav, som heilt aat Endom leikar um den lange Strand;» Dette får tydeligere fram fedrelandskjærligheten fordi det skaper en mer idyllisk framstilling. På den andre siden så skaper Rudolf Nilsen et mer nyansert samfunnsbildet.

Budskapene i diktene har noen fellestrekk, blant annet at begge prøver å få fram at man må være stolt og tro ovenfor samfunnet man blir født inn i. Dette kommer frem i Ivar Aasen sitt dikt med «Born av deim, som bygde Landet, … Garden stend i gamle Standet, bygd og bøtt som Bonden vil», og Rudolf Nilsen sitt dikt med «For den skal være fredløs og forbannet som sviker gaten og sin egen ætt.» Forskjellen er at i Ivar Aasen sitt dikt så er budskapet rettet mot en hel nasjon, mens Rudolf Nilsen sikter mer mot nærmiljøet.

Derimot så kan det også være store forskjeller i budskapet til diktene. Ivar Aasen prøver å få fram at det er viktig å ta vare på samfunnet og landet vårt, noe som kommer frem gjennom flotte naturskildringer. På den andre siden prøver Rudolf Nilsen å få fram at det burde gjøres endringer i samfunnet. Dette kommer fram gjennom skildringene om de dårlige levekårene til arbeiderne.

Gjennom diktene «Gamle Norig» og «Fedrelandet» finner vi tydelige forskjeller i verdigrunnlaget til både Ivar Aasen og Rudolf Nilsen. Der den ene framstiller fedrelandet som idyllisk, har den andre et mer nyansert forhold til fedrelandet. Selv om det er forskjeller i temaer og budskap, så har de også en del likheter i bruken av virkemidler.. Disse to diktene viser hvordan man tydelig kan få fram budskapet og hensikten med teksten sin, ved å skildre sin egen opplevelse av samfunnet man lever i