Husk overskrift her

«Jaget» er en novelle skrevet av Unni Lindell. Novella handler om en tysk dame som heter Birgit Sterner. Hun jobber som forsker på rikshospitalet, og hadde flyttet med snekkeren Hermod til Norge for fem år siden. Handlingen tar plass ute en sen kveld, mens Birgit går på ski. Turen starter helt normalt med at Birgit går en helt vanlig tur i den samme løypa som hun alltid pleier å gå. Senere tar handlingen en brå endring ved at hun blir jaktet av en mann som prøver å ta henne igjen. Birgit setter opp farten og prøver å flykte. Temaene i teksten kan være både samvittighet, kjærlighet, kjønnsroller, frykt og hevn.

Novella er skrevet kronologisk. Det er fordi vi starter fra starten da hun parkerer bilen på den nymåkte parkeringsplassen, og fortsetter handlingen derfra. Åpningsavsnittet er en presentasjon av tid, sted og person, og setter en bestemt og mørk stemning. Det gjenspeiles i teksten ved at det er seint på kvelden, og det første Birgit gjør er å se seg selv i speilet og konkludere bestemt at hun er tysk. Det brukes mye tilbakeblikk midt i handlingen der vi får vite om tidligere hendelser i livet til Birgit. Tilbakeblikkene gir også leseren informasjon om hvorfor Birgit har som intensjon å drepe den unge legen.

Handlingen drives framover ved at Birgit blir jaktet på av en mann. Denne situasjonen bygger opp spenningen gjennom novella fordi Birgit stadig blir mer og mer sliten, samtidig som mannen kommer nærmere og nærmere. Handlingen ender til slutt i et klimaks da Birgit går over den frosne elva og mannen detter gjennom isen, og deretter blir ført vekk av elvestrømmen. Vendepunktet kommer da elbilen er tom for strøm, som fører til at Birgit blir stående uten noen måte å komme seg hjem på fordi mobilen hennes er på Rikshospitalet. Det er en lukket slutt som tydelig kommer frem ved at snøen dekker ruta på bilen som et likklede. Dette er et symbol på døden, noe som betyr at Birgit ikke overlever. Det er også en type sirkelkomposisjon da novella starter og slutter på den samme parkeringsplassen som hun tidligere ankom.

Novella har en autoral forteller fordi det er utenforstående person som forteller handlingen, og skildrer omgivelsene og tankene til Birgit. Det kommer fram ved at det brukes tredje person entall ved f.eks. «Hun ventet et sekund til før hun satte stavene i bakken og kom seg videre». Denne fortellermåten fører til at handlingene Birgit utfører virker mye mer følelsesløst og utspekkulert, da det nesten bare blir referert til henne som «hun» gjennom teksten.

Birgit er hovedpersonen i teksten. Ved de ytre beskrivelsene får vi vite at hun er en feminin person på en maskulin måte, hun har et sterkt ansikt med store og regelmessige trekk og at hun vet at hun er tysk. Skildringene er veldig sterke og kommer tydelige fram i teksten, noe som gjør at man kan få assosiasjoner til en målrettet og sterk person. Assosiasjonen med at hun er målrettet blir komplementert gjennom handlingene. Det er fordi handlingene henne utfører har et bestemt mål om å til slutt drepe den unge legen. Handlingene hennes får henne også til å framstå som veldig utspekulert og smart. Vi får vite Birgits følelser og tanker gjennom fortellerkommentarer. Gjennom tankene hennes fremstår hun som en ganske emosjonell person. Hun fikk angst som følge av at hun drepte Hermod, og har dårlig samvittighet etter at hun drepte den unge legen. Inntrykkene tankene og handlingene hennes gir mottakeren står altså i kontrast til hverandre. Handlingene uttrykker at hun er usympatisk ved følelsesløst og utspekulert mord, mens tankene uttrykker at hun er sympatisk ved angst og dårlig samvittighet. Birgit går fra at angst nesten er et ukjent begrep for henne da hun var sammen med Hermod, til at hun sliter med å sove om natten som følge av angsten etter at hun drepte Hermod. Birgit er derfor en dynamisk person. Samtidig så er hun også en sammensatt person da hun både fremstår som en følelsesløs person som begår forferdelige drap, men samtidig en person som har dårlig samvittighet for handlingene sine.

Naturskildringer blir hyppig brukt for å sette tonen og stemningen i novella f.eks. «Den myke snøen, som hadde falt i går, gjorde løypa bløt til tross for kulden. Dette var en perfekt kveld. Omtrent åtte kuldegrader». Dette setter en harmonisk stemning som gir hos et inntrykk av at skituren blir bra. Naturforholdene gjennom handlingen er dynamiske, og endrer seg i takt med at spenningen i handlingen øker. Når mannen begynner å jaktke på Birgit så blir det litt mer «kaos» i naturen f.eks. «Det iset i ansiktet, vinden kom hele tiden sidelengs og rusket i ledningene med de mørklagte lyktene.». Naturskildringene sier også noe om Birgit som person. Været går fra å være perfekt i starten til å bli dårligere og dårligere samtidig som Birgit blir mer og mer sliten. Dette kan fortelle noe om forholdet hennes med Hermod. Det startet bra, men Birgit ble mer og mer sliten av vanene og holdningene Hermod hadde som til slutt endte med at hun drepte han.

Temaet i novella kan være samvittighet. Birgit ender opp med å drepe Hermod, noe som gir henne veldig dårlig samvittighet i etterkant, selv om hun ikke følte noen sorg over døden hans. Hun trekkker også på smilebåndet da hun tenker tilbake på ham noe som kan symbolisere den dårlige samvittigheten. Budskapet kan da være at man må tenke nøye gjennom handlingene sine, fordi handlingene kan få større konsekvenser enn først tenkt. Et annet budskap kan være

Samvittigheten vår vil alltid være med hos, og det er noe som kan påvirke resten av livet vårt. Det er derfor viktig å bære bevisst over konsekvensene av de valgene vi velger å ta, slik at dette ikke vil få konsekvenser for resten av livet vårt. Jeg mener at temaet og budskapet i novellen derfor er veldig allmenngyldig og aktuelt den dag i dag.

Kilder:

* Kontekst lærebok «Tolkning og analysa av skjønnlitteratur og sakprosa»
* Tekstvedlegg, Unni Lindell, «Jaget»
* «Tolking av episk tekst»