Oppgave 3

Samfunnet vårt er hele tiden i utvikling. Økt befolkning fører til at byer og tettsteder må tilpasse seg slik at de kan tilfredsstille behovene til den økende befolkning. Dette medfører stor vekst innenfor områder som skole, fritidsaktiviteter, butikker og boliger. I denne teksten skal jeg ta for meg utviklingen i Jessheim som mitt nærmiljø, og hvilke utviklinger jeg ønsker for at det skal være et godt bosted i fremtiden.

Den største faktoren for utviklingen i Jessheim er bosteder. Det bygges stadig nye blokker og eneboliger for å tilfredsstille den økende befolkningen. Alle trenger et sted å bo, og derfor er dette den viktigste utviklingen for at alle skal ha det bra. Uten utviklinger av boliger, så vil ikke nærmiljøet mitt utvikle seg. Det er fordi det ikke danner et grunnlag for en utvikling i befolkningen. Derfor er boligutbyggingen den viktigste faktoren for utvikling av et nærmiljø. Med mange innbyggere så er det også viktig med fritidstilbud.

Aktivitetstilbud er stadig økende i Jessheim. Tilbudene er viktig for at befolkningen skal holde seg aktive og sunne. Tilbud som idrettslag er spesielt viktig i en ung alder, for at barna skal bli interessert i å være aktive. Det vil bli færre som trenger behandlinger av sykdommer, dersom befolkningen holder seg friske. Behandlinger koster samfunnet mye penger, så et utvidet fritidstilbud er også bra for hele samfunnet. Det er også viktig med andre organiserte tilbud.

Organiserte tilbud som og kulturklubber har størst utvikling. Med en økende befolkning så er det viktig å utvide disse tilbudene, slik at alle får drevet med det de ønsker. Konsekvensene ved mangel på fritidstilbud kan være ødeleggende for samfunnet. Hvis f.eks. ungdommen ikke har noe tilbud på fritiden sin, så går de sammen i «gjenger» som prøver å ødelegge for nærmiljøet. Det finnes eksempler på tagging i alle byer inkludert Jessheim, som er en konsekvens av manglende fritidstilbud. Organiserte slåsskamper er mer og mer vanlige. Dette er en veldig dårlig utvikling fordi mange blir skadet. Det er enda flere faktorer som er nødvendig for at Jessheim skal være et godt sted å bo i fremtiden.

Utbyggingen av butikker er også veldig synlig. Et stort utvalg av produkter som mat og klær er viktig for å tilfredsstille befolkningen der jeg bor. Hvis utvalget av produkter er lite, så vil innbyggerne dra til andre steder for å handle mat og klær. Dette vil føre til at butikken i nærområdet mitt etter hvert vil gå konkurs. Inntektene vil blir for dårlig, og butikkene vil ikke være i stand til å kjøpe inn nye varer og betale arbeiderne, som videre vil føre til at de må legge ned virksomheten sin. Innbyggerne i nærmiljøet mitt vil derfor bli tvunget til å reise lengre for å handle det de trenger. Ingen har lyst til å flytte til et sted med mangel på mat- og klesprodukter, og innflyttingen vil dermed avta. Hvis det ikke er noen innflytting til nærmiljøet mitt, så vil også utviklingen avta. Utviklingen vil også blir dårlig dersom man ikke har god kollektivtransport.

Kollektivtransporten har en stor betydning for Jessheim. Mange innbyggere er avhengig av den vær dag for å komme seg til jobb og skoler. Utvidelsen av kollektivtransporten er derfor viktig for at man skal komme seg dit man trenger. Utviklinger av flere togruter og bussruter samt flere avgangstider er nødvendig for at Jessheim skal være et godt sted å bo. Utviklingen av kollektivtransporten er også viktig for at CO2 utslipper skal bli lavere, sånn at Jessheim blir et mer miljøvennlig sted å bo. Utdanning er også veldig viktig

Et resultat av den økende befolkningen i Jessheim er utbyggingen av skoler. Alle barn har rett til utdanning for at de skal klare å forsørge seg selv i fremtiden. Ingen vil klare å få seg en jobb uten en utdanning. Uten en jobb så har man ingen inntekter, og grunnlaget for å dekke livsviktige behov som mat, klær drikke og et bosted vil bli borte. Derfor er utbyggingen av skoler essensielt for at mennesker skal flytte til Jessheim. Ingen familier vil flytte til et sted hvor alle skoleplassene er fulle.

Det er mange faktorer som er viktig for utviklingen til Jessheim. Jeg ønsker selv at tilbud innenfor boliger, kollektivtransport, butikker, skoleplasser og fritidstilbud skal utvikles med årsak i argumentene tidligere i teksten. Jessheim vil ikke være et godt sted å bo i fremtiden, hvis disse essensielle tilbudene blir borte. Uten utvikling i samfunnet så ville vi fremdeles levd som f.eks. steinaldermenneskene. Utviklingen er livsviktig og må aldri ta slutt.